|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γερανίου 28, 105 52, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 23/12/2024

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την συμπαράστασή του στα αιτήματα των εργαζομένων στην Teleperformance, που απεργούν, σήμερα προπαραμονή Χριστουγέννων, ενάντια στην επίθεση που έχει εξαπολύσει η εργοδοσία με σειρά απολύσεων και διώξεων για την συνδικαλιστική δράση, πρωτοπόρων εργαζόμενων στον χώρο. Εδώ και καιρό έχουν αρχίσει ένα μεγάλο αγώνα για να υπογράψουν Συλλογική Σύμβαση Εργασίας και όρους προστασίας. H Διοίκηση της εταιρείας έφτασε σε σημείο, μετά την 48ώρη απεργία 19 και 20 Οκτωβρίου, για λόγους εκδίκησης, να μην ανανεώσει συμβάσεις και να στέλνει προειδοποιητικές παρατηρήσεις σε πρωτοπόρους συναδέλφους, και κάποια μέλη του ΔΣ του σωματείου στοχοποιώντας τους, θέλοντας να τους σταματήσει!

Μετά από χρόνια δουλειάς, εργαζόμενοι χαρακτηρίζονται ως μη παραγωγικοί, απειλούνται με απόλυση και δέχονται συνδικαλιστικές διώξεις επειδή συμμετείχαν ή ηγήθηκαν για να ξεκινήσει και να απλώσει αυτός ο αγώνας. Τους εκβιάζουν για να σταματήσουν αυτό που ξεκίνησαν και που έδωσε αισιοδοξία σε εργαζόμενους σε όλη τη χώρα.

Δεν θα τα καταφέρουν. Ο αγώνας τους είναι και δικός μας. Κάτω τα χέρια από τους συναδέλφους μας! Κάτω από τα χέρια από το Σωματείο! Άμεσα υπογραφή ΣΣΕ με αυξήσεις και δικαιώματα για όλους!

**Το Δ.Σ.**